Diari Oficial de la Generalitat Valenciana


Sumari del DOGV 9467, del 10-11-2022 (2022/9974)

RESOLUCIÓ de 26 d'octubre de 2022, de la directora general de Relacions amb les Corts, de la Presidència de la Generalitat, per la qual es publica l'addenda al Conveni de 6 de novembre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, per a la reclassificació com a professional del Conservatori Elemental de Música Vicente Lillo Cánovas, de titularitat municipal, per a la modificació de l'autorització per ampliació dels ensenyaments de grau elemental de Dansa.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9974


Data del document
:   26-10-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 d'octubre de 2022, de la directora general de Relacions amb les Corts, de la Presidència de la Generalitat, per la qual es publica l'addenda al Conveni de 6 de novembre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, per a la reclassificació com a professional del Conservatori Elemental de Música Vicente Lillo Cánovas, de titularitat municipal, per a la modificació de l'autorització per ampliació dels ensenyaments de grau elemental de Dansa. [2022/9974]  
La Generalitat, a través de la Conselleria d'Educació, Cultura i Esport, i l'Ajuntament de Sant Vicent del Raspeig han subscrit, prèvia tramitació reglamentària, el dia 6 d'octubre de 2022, l'addenda al Conveni de 6 de novembre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, per a la reclassificació com a professional del Conservatori Elemental de Música Vicente Lillo Cánovas, de titularitat municipal, per a la modificació de l'autorització per ampliació dels ensenyaments de grau elemental de Dansa, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 25 d'octubre de 2022 i número 1240/2022, és procedent la publicació en el Diari Oficial de la Generalitat Valenciana de l'addenda esmentada, que figura annexa a aquesta resolució.  
  
València, 26 d'octubre de 2022.- La directora general de Relacions amb les Corts: Ana Belén Domínguez Cana.  
  
  
Addenda al conveni de 6 de novembre de 1995, entre la Generalitat Valenciana (Conselleria de Cultura, Educació i Ciència) i l'Ajuntament de Sant Vicent del Raspeig, per a la reclassificació com a professional del Conservatori Elemental de Música Vicente Lillo Cánovas, de titularitat municipal, per a la modificació de l'autorització per ampliació dels ensenyaments de grau elemental de Dansa  
  
València  
  
Reunits  
D'una banda, Raquel Tamarit Iranzo, consellera d'Educació, Cultura i Esport, en virtut de l'article 28.g de la Llei 5/1983, de 30 de desembre, del Consell (DOGV 20.12.1983), el Decret 12/2022, de 17 de maig, del president de la Generalitat, pel qual nomena a la persona titular de la Conselleria d'Educació, Cultura i Esport (DOGV 14.05.2022), i l'article 6.3 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 13.10.2014), en nom i representació de la Generalitat, expressament autoritzat per a la signatura de la present addenda en virtut de l'Acord del Consell de data 23 de setembre de 2022.  
I de l'altra, Jesús Javier Villar Notario, com a alcalde president de l'Ajuntament de Sant Vicent del Raspeig, la legitimació i representació del qual per a aquest acte es deriva de la seua condició i càrrec d'alcalde president de l'esmentat ajuntament, autoritzat per a subscriure la present addenda d'acord amb el que disposa l'article 21.1.b de la Llei 7/1985, de 2 d'abril, reguladora de les bases de règim local, i facultat per a aquest acte per l'Acord del Ple de l'esmentat ajuntament, de data de 27 de juliol de 2022. Assistit per la secretària de l'Ajuntament, en l'exercici de les funcions que li atribueix l'article 92 bis.1.a de la Llei 7/1985, de 2 d'abril, i els articles 1 i 3 del Reial decret 128/2018, de 16 de març, pel qual es regula el règim jurídic dels funcionaris d'administracions locals amb habilitació de caràcter nacional.  
  
Manifesten  
1. L'Ajuntament de Sant Vicent del Raspeig va sol·licitar l'ampliació dels ensenyaments de Dansa de grau elemental en el Conservatori Elemental de Dansa de titularitat seua, a Sant Vicent del Raspeig, a les instal·lacions del Conservatori Professional de Música Vicente Lillo Cánovas, de titularitat municipal, de la mateixa localitat, en el marc educatiu vigent establit per la Llei orgànica 2/2006, de 3 de maig, d'educació (BOE 106, 04.05.2006) (d'ara endavant, LOE).  
2. Segons l'article 53.1 de l'Estatut d'Autonomia de la Comunitat Valenciana, és de competència exclusiva de la Generalitat la regulació i l'administració de l'ensenyament en tota la seua extensió, nivells i graus, modalitats i especialitats, sense perjudici del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, el despleguen, de les facultats que atribueix a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
3. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del dret a l'educació, estableix que la creació de centres docents públics els titulars dels quals siguen les corporacions locals s'ha de fer per conveni entre l'administració educativa competent i les corporacions.  
4. El Servei d'Infraestructures va emetre un informe favorable de data 2 d'agost de 2019 sobre la proposta d'instal·lacions i ús educatiu, ja que s'ajusta a la normativa aplicable quant als requisits mínims dels centres que impartisquen ensenyaments de règim general no universitaris.  
5. El 9 d'agost de 2019 la Direcció General de Centres Docents va emetre un informe favorable respecte a la proposta d'instal·lacions i ús educatiu dels espais reflectits en els plans presentats per al trasllat sol·licitat.  
6. Vist que la Unitat Tècnica de la Direcció Territorial d'Educació, Cultura i Esport d'Alacant ha emés un informe favorable en el seu àmbit competencial.  
7. Vist que la Inspecció Educativa de la Direcció Territorial d'Educació, Cultura i Esport d'Alacant ha emés un informe favorable en el seu àmbit competencial.  
8. La petició s'ajusta al que s'indica en el Reial decret 303/2010, de 15 de març (BOE 86, 09.04.2010), pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig, d'educació, i al que s'indica en el Reial decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics, d'aplicació segons la disposició transitòria quarta, 3, del Reial decret 303/2010, de 15 de març, així com el Decret 158/2007, de 21 de setembre, pels quals s'estableix el currículum dels ensenyaments professional de Música i es regula l'accés a aquests ensenyaments (DOGV 5606, 25.09.07), pel que fa als objectius, continguts i sistema d'avaluació corresponents als estudis de grau professional i al Decret 157/2007, de 21 de setembre, del Consell, pel qual estableix el currículum dels ensenyaments elementals de Dansa i es regula l'accés a aquests ensenyaments.  
  
Per això, en virtut de les competències establides en l'article 53.1 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, i la Llei 7/1985, de 2 d'abril, reguladora de les bases de règim local, la Conselleria d'Educació, Cultura i Esport i l'Ajuntament de Sant Vicent del Raspeig acorden subscriure aquesta addenda d'acord amb les següents  
  
Clàusules  
  
Primera  
L'objecte de l'addenda és la modificació de l'autorització del Conservatori Professional de Música Vicente Lillo Cánovas, de Sant Vicent del Raspeig, per l'ampliació dels ensenyaments de grau elemental de Dansa, en el marc educatiu vigent establit per la LOE, de manera que el conservatori queda amb les característiques, ensenyaments i configuració següents:  
  
Denominació genèrica: conservatori professional de Música i elemental de Dansa.  
Denominació específica: Vicente Lillo Cánovas.  
Adreça: carrer Cervantes, núm. 10-12.  
Localitat: Sant Vicent del Raspeig.  
Província: Alacant.  
Codi: 70910919.  
Titular: Ajuntament de Sant Vicent del Raspeig.  
Ensenyaments de Música i capacitat: el conservatori impartirà, amb reconeixement oficial i plenes facultats acadèmiques, els ensenyaments corresponents a les especialitats següents:  
Elementals: els autoritzats pel Decret 24/1992, de 17 de febrer, del Govern Valencià: Solfeig i Teoria de la Música, Conjunt Coral, Piano, Guitarra, Violí, Flauta, Clarinet, Saxofon, Trompeta, Trompa, Trombó i similars i els autoritzats per un conveni de 24 de maig de 1995 entre la Generalitat Valenciana i l'Ajuntament de Sant Vicent del Raspeig: Percussió.  
Professionals: els autoritzats per un conveni de 6 de novembre de 1995, entre la Generalitat Valenciana i l'Ajuntament de Sant Vicent del Raspeig: Piano, Violí, Guitarra, Flauta Travessera, Clarinet, Saxofon, Trompa, Trompeta, Trombó, Tuba, Viola, Violoncel, Contrabaix, Percussió.  
Tindrà una capacitat per als ensenyaments de Música elementals i professionals de 350 llocs escolars.  
Ensenyaments de Dansa i capacitat: el conservatori impartirà, amb reconeixement oficial i plenes facultats acadèmiques, els ensenyaments de Dansa de grau elemental amb una capacitat per a 60 llocs escolars.  
  
  
Segona  
El conservatori impartirà el currículum dels ensenyaments elementals de Música establits en el Decret 159/2007, de 21 de setembre, del Consell (DOGV 25.09.2007), i es regula l'accés a aquests ensenyaments, i impartirà el currículum dels ensenyaments professionals de Música establits en el Decret 158/2007, de 21 de setembre, del Consell (DOGV 25.09.2007), i es regula l'accés a aquests ensenyaments, així com el currículum dels ensenyaments elementals de Dansa establit per als centres educatius de l'àmbit territorial de la Comunitat Valenciana en el Decret 157/2007, de 21 de setembre, del Consell, pel qual estableix el currículum dels ensenyaments elementals de Dansa i es regula l'accés a aquests ensenyaments (DOGV 25.09.2007).  
  
Tercera  
Correspon al titular del conservatori la dotació pressupostària necessària per a les despeses derivades del personal docent i no docent i per al funcionament del centre, independentment de la possibilitat de concórrer a totes les convocatòries públiques que duga a terme la Conselleria d'Educació, Cultura i Esport per a la concessió de subvencions o ajudes econòmiques als centres d'ensenyaments artístics.  
  
  
Quarta  
El conservatori se sotmetrà a l'autoritat de la Conselleria d'Educació, Cultura i Esport i de la Inspecció Educativa en els termes que preveu el títol VII de la LOE, que regula la inspecció del sistema educatiu, i la resta de normativa de desplegament que puga dictar-se sobre la matèria.  
  
Cinquena  
El titular del conservatori es compromet al següent:  
a) Complir el que estableix sobre òrgans de govern dels centres públics el capítol III del títol V de la LOE.  
b) Complir la normativa aplicable que estableix els requisits mínims dels centres que impartisquen ensenyaments artístics.  
c) Que els plans d'estudis, programes, dedicació horària, nivells i sistema d'avaluació a desenvolupar seran els establits en la legislació vigent: Decret 159/2007, de 21 de setembre, del Consell, pel qual s'estableix el currículum dels ensenyaments elementals de Música (DOGV 5606, 25.09.2007); Decret 158/2007, de 21 de setembre, del Consell, pel qual s'estableix el currículum dels ensenyaments professionals de Música (DOGV 5606, 25.09.2007); Decret 157/2007, de 21 de setembre, del Consell, pel qual estableix el currículum dels ensenyaments elementals de Dansa i es regula l'accés a aquests ensenyaments (DOGV 25.09.2007); i Decret 2618/1966, de 10 de setembre, sobre reglamentació general dels conservatoris de música (BOE 254, 24.10.1966).  
  
d) Seguir les directrius acadèmiques de l'Administració educativa per als centres dependents de la Conselleria d'Educació, Cultura i Esport, i presentar cada curs acadèmic una programació general anual en què consten les dades acadèmiques i administratives del conservatori.  
Així mateix, haurà de notificar a la Conselleria d'Educació, Cultura i Esport els canvis de professorat que puguen produir-se i adjuntar a aquesta notificació els documents que justifiquen el compliment de la titulació exigida del nou professorat.  
e) La custòdia dels expedients de l'alumnat i dels documents de caràcter acadèmic i administratiu que es generen.  
  
Sisena  
No és necessari establir un mecanisme de seguiment, vigilància i control de l'execució de l'addenda i dels compromisos adquirits pels signants, ja que l'objecte d'aquesta és instrumentalitzar la modificació de l'autorització administrativa d'un conservatori de música, de titularitat municipal, i el control posterior del funcionament d'aquesta correspon a la Inspecció d'Educació.  
  
Setena  
L'addenda produeix efectes des del curs acadèmic 2022-2023.  
Així mateix, a partir del curs 2022-2023, el Conveni de 7 de setembre de 1994 (DOGV 2721, 16.11.1994), per al reconeixement de la validesa acadèmica oficial dels ensenyaments de Dansa de grau elemental que impartirà el Conservatori Elemental de Dansa de Sant Vicent del Raspeig, situat al carrer Balmes, s/n, amb número de codi 96108219, deixarà de produir efectes.  
  
Huitena  
1. Les modificacions que es produïsquen en els ensenyaments, instal·lacions i la resta dels requisits mínims, hauran de ser sol·licitades a l'Administració educativa, que instruirà el procediment corresponent, el qual es tramitarà amb la finalitat de comprovar que el centre reuneix els requisits mínims establits en la legislació, el qual finalitzarà mitjançant resolució del conseller competent en educació en els següents suposats:  
  
a) Canvis de denominació específica del centre.  
b) Modificació de les instal·lacions.  
c) Ampliació o reducció del nombre de llocs escolars.  
d) Modificació de les especialitats.  
2. En el cas que la modificació es considere una nova autorització, segons disposa l'article 12 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, comportarà la subscripció d'una addenda al conveni, com en els següents suposats:  
a) Canvi de domicili del centre per trasllat de les instal·lacions.  
b) Ampliació, reducció o substitució d'ensenyaments.  
Qualsevol altra alteració del contingut de l'addenda, serà tramitada d'acord amb el que disposa l'article 12 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Novena  
La Conselleria d'Educació, Cultura i Esport ha de publicar el text integre d'aquest conveni en el portal de transparència, per aplicació del que s'estableix en els articles 9.1.C i 10.1 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i el seu desplegament reglamentari recollit en els articles 3.4 i 12.2 del Decret 105/2017, de 28 de juliol, del consell, de desplegament de la Llei 2/2015, de 2 d'abril, de la Generalitat.  
  
  
Desena  
Informació sobre el tractament de dades: en compliment del que estableix l'article 13 de l'RGPD i 11 de l'LOPDIGDD, les parts signants d'aquesta addenda són informades que la Conselleria d'Educació, Cultura i Esport és responsable del tractament de les seues dades personals amb la finalitat de dur a terme la seua signatura, execució i control del compliment i, si és el cas, publicar l'existència de l'addenda i parts d'aquest a través dels portals institucionals i llocs web corresponents. La persona interessada pot exercitar els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, així com presentar una reclamació davant de l'Agència Espanyola de Protecció de Dades. Es pot consultar informació detallada en el Registre de tractament de dades publicat en https://ceice.gva.es/va/registre-de-tractament-de-dades.  
  
Onzena  
L'addenda tindrà vigència, per ser una autorització administrativa, fins a l'extinció. Seran causes de l'extinció de l'addenda les següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ, com a mínim, de sis mesos abans de l'inici del curs acadèmic en què es s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits contemplats en els punts b i d l'extinció requerirà la comunicació prèvia de la Conselleria al titular del conservatori.  
  
D'acord amb l'article 11.1.f del Decret 176/2014, de 10 d'octubre, del Consell, que regula els convenis que subscriu la Generalitat i el seu registre, en cas d'extinció del conveni per les causes esmentades es tramitarà el corresponent expedient de revocació de l'autorització concedida al conservatori. L'extinció produirà efectes a partir del final del curs escolar en què es produïsca la causa.  
  
Dotzena  
L'aplicació i execució de l'addenda, incloent-hi tots els actes jurídics que puguen dictar-se per a la seua execució i desplegament, no podrà comportar obligacions econòmiques per a la Generalitat, i en tot cas haurà de ser atesa amb els seus mitjans personals i materials.  
  
Tretzena  
Aquesta addenda té naturalesa administrativa. Les parts acorden el sotmetiment a la jurisdicció contenciosa administrativa per a resoldre les incidències que puguen produir-se en l'aplicació de l'addenda, sense perjudici del sotmetiment a la jurisdicció corresponent de les actuacions que, relacionades amb aquest, puguen tindre una altra naturalesa.  
  
Catorzena  
L'addenda s'inscriurà en el Registre de centres docents de la Comunitat Valenciana i en el Registre de convenis de la Generalitat, i es publicarà en el Diari Oficial de la Generalitat Valenciana.  
Com a prova de conformitat, i perquè quede constància, signen les dues parts l'addenda en el lloc i la data esmentats.  
  
06.10.2022. La consellera d'Educació, Cultura i Esport: Raquel Tamarit Iranzo.  
06.10.2022. L'alcalde president de l'Ajuntament de Sant Vicent del Raspeig: Jesús Javier Villar Notario.  
  
Davant de mi:  
07.10.2022. La secretària de l'Ajuntament de Sant Vicent del Raspeig: Olga Pino Diez.